ออสเตรเลียเผยอัตราว่างงานเดือนพ.ค.ร่วงต่ำสุดในรอบ 4 ปี
ออสเตรเลียเผยอัตราว่างงานเดือนพ.ค.ร่วงต่ำสุดในรอบ 4 ปี
15 มิ.ย. 2560

สำนักงานสถิติแห่งชาติออสเตรเลีย เปิดเผยว่า การจ้างงานเดือนพ.ค.ปรับตัวขึ้น 42,000 ตำแหน่ง ซึ่งสูงกว่าที่นักวิเคราะห์คาดการณ์ว่าจะเพิ่มขึ้นเพียง 10,000 ตำแหน่ง ขณะที่อัตราว่างงานเดือนพ.ค.ลดลงมาอยู่ที่ระดับ 5.5% ซึ่งเป็นระดับต่ำสุดนับตั้งแต่เดือนก.พ. 2556 นับเป็นการสะท้อนให้เห็นถึงความแข็งแกร่งของตลาดแรงงานออสเตรเลีย
รายงานของสำนักงานสถิติระบุว่า การจ้างานเต็มเวลาปรับตัวขึ้น 52,100 ตำแหน่งในเดือนพ.ค. ส่วนการจ้างงานพาร์ทไทม์ ลดลง 10,100 ตำแหน่งในเดือนพ.ค.
 